Nicolas Pletschette
Den Nicolas ("Nic") Pletschette, gebuer de 15. Februar 1882 zu Steeën a gestuerwen den 30. September 1961 zu Rëmeleng, war e lëtzebuergesche Schoulmeeschter an Auteur.

Säi Liewen 
Den Nic Pletschette ass an einfache Verhältnesser, als fënneft vun aacht Kanner vum Schouster Michel Pletschette a senger Fra, der Catherine Rodange, enger Niess vum Michel Rodange.

No 3 Joer Lehrernormalschoul huet hien zu Schandel als Schoulmeeschter ugefaangen, fir no 5 Joer op Rëmeleng versat ze ginn, wou e bis zum Enn blouf.

Hien huet 1932 seng éischt Publikatioun erausbruecht, Letzebuerger Schnoken, déi, grad wéi seng Biller aus der Letzebuerger Sprooch Sammlunge vu Spréchelcher a Volleksweisheete waren déi en doruechter héieren huet. 1934 schrouf e Reisebilder aus Italien, 1935 Fremde Klänge im Luxemburger Dialekt. Hien huet nach weider Sammlungen erausbruecht, ë. a. déi vun de Lidder vum Mathias Thill (1880-1936).

1936 huet e sech mam Hélène Schuh bestuet.

1935 gouf hie Membre correspondant, 1945 membre effectif vun der sproochwëssenschaftlecher Sektioun vum Institut Grand-ducal.

Weider Publikatioune vun him waren ë. a. Mäi Letzebuerger Eckelchen (1946-1950), Der Luxemburger Lehrer im Urteil des Volkes und seiner Schriftsteller (1955-56), De Schousterpittchen (1956 an 1965) oder Rümelingen, die Stadt der roten Erde (1957).

Wierker (Auswiel) 
 Letzebuerger Schnoken (1932 an 1945)
 Biller aus der Letzebuerger Sprôch. Riedensarten a Wîrder (1933 an 1950)
 Fremde Klänge im Luxemburger Dialekt (1935)
 Der Volksschriftsteller Heinrich Adolf Reuland (1938)
 Der Luxemburger Dorfschuster (1939)
 Kriegswolken über Rümelingen (1949)
 Mei Letzebuerger Eckelchen (1946-1950)
 Volk und Wetter (1952) 
 Der Luxemburger Lehrer im Urteil des Volkes und seiner Schriftsteller (1955-56)
 De Schousterpittchen (1956 an 1965)
 Rümelingen, die Stadt der roten Erde (1957)
 Spâss an der Letzebuerger Sprôch (1961)

Gielchen 
 Chevalier vum Ordre de la couronne de chêne (Promotioun 1950)

Literatur 
 Cornel Meder: Nicolas Pletschette (1882-1961). Esch-Alzette, impr. Kremer-Muller, 1965, 46 S.

Lëtzebuergesch Auteuren
Lëtzebuergeschsproocheg Auteuren
Däitschsproocheg Auteuren
Lëtzebuergesch Schoulmeeschteren
Gebuer 1882
Gestuerwen 1961
Chevalier de l'ordre de la couronne de chêne
Membere vun der Section de linguistique, d'ethnologie et d'onomastique vum Institut grand-ducal